open-index/open-wikipedia-markdown huggingface dataset:
Roboforex

Η **RoboForex Ltd** είναι ένας διεθνής χρηματομεσίτης που ρυθμίζεται από τη Επιτροπή Χρηματοοικονομικών Υπηρεσιών (FSC), με αρ. αδείας 000138/333.

## Εποπτικό πλαίσιο
Η εταιρεία λειτουργεί από το 2009. Η RoboForex Ltd έχει ειδική άδεια παροχής χρηματομεσιτικών υπηρεσιών από τη Επιτροπή Χρηματοοικονομικών Υπηρεσιών  FSC της Μπελίζ για «Συναλλαγές επί παραγώγων χρηματοπιστωτικών μέσων και εμπορευμάτων και άλλων τίτλων» με αριθμό 000138/333.

Επιπλέον, η RoboForex Ltd είναι μέλος «Α» κατηγορίας της Χρηματοοικονομικής Επιτροπής και συμμετέχει στο Ταμείο Αποζημίωσης Επενδυτών της.

## Εποπτεία

* Η RoboForex Ltd ιδρύθηκε το 2009. Το 2011, η εταιρεία γίνεται μέλος της Financial Services Complaints Ltd (FSCL), ενός μη εμπορικού οργανισμού που δημιουργήθηκε για την επίλυση των διαφορών μεταξύ πελατών και εταιρειών που παρέχουν χρηματοπιστωτικές υπηρεσίες. Το 2015 η εταιρεία παρουσιάζει την πλατφόρμα R WebTrader, το ιδιόκτητο διαδικτυακό τερματικό της.
* Το 2016 η RoboForex γίνεται επίσημος χορηγός του πληρώματος Starikovich-Heskes, στο ράλυ Ντακάρ 2017. Επίσης από το 2018 η εταιρεία είναι επίσημος χορηγός του Andrei Kulebin, πυγμάχου Muay Thai και παγκόσμιου πρωταθλητή στο kickboxing.
* Μέχρι το 2018, ο ευρωπαϊκός χρηματιστής λειτουργεί με την επωνυμία RoboForex (CY) Ltd. Τον Δεκέμβριο του 2017, η RoboForex (CY) Ltd αναδημιουργεί την εταιρική ταυτότητά της και αλλάζει την επωνυμία της σε RoboMarkets Ltd.
* Το 2019 ανοίγει επίσημο περιφερειακό γραφείο της RoboForex στη Δημοκρατία της Λευκορωσίας με την επωνυμία RoboMarkets LLC. Η εταιρεία κατέχει το Πιστοποιητικό αρ. 15 με ημερομηνία 8 Απριλίου 2019 από την Εθνική Τράπεζα της Δημοκρατίας της Λευκορωσίας.

## Βιβλιογραφικές αναφορές


Κατηγορία:Μπελίζ
Κατηγορία:Εταιρείες χρηματοοικονομικών υπηρεσιών
Νατάσα Κεσμέτη

Η **Νατάσα Κεσμέτη** (Παυλοπούλου) γεννήθηκε στην Αθήνα το 1947. Σπούδασε νομικά και αγγλική λογοτεχνία. Η πρώτη συλλογή διηγημάτων της εκδόθηκε το 1972. Ακολούθησε μια ποιητική συλλογή, το 1974. Έκτοτε καλλιέργησε όλα σχεδόν τα είδη του πεζού λόγου: κυρίως διηγήματα, μελετήματα, δοκίμια, στοχασμούς, κριτική. Έργα και μεταφράσεις της Νατάσας Κεσμέτη βρίσκονται σε λογοτεχνικά περιοδικά, έντυπα ή ηλεκτρονικά, συλλογικές εκδόσεις κ.λπ. Το τελευταίο έργο της είναι η μυθιστορία με τίτλο "IVA, έσοπτρο μυστηριώδους οθόνης", η πρώτη της σύνθεση μεγάλης αφήγησης, στην οποία τόσο ο μύθος όσο και η Ιστορία αναπαρίστανται και συμπλέουν.

## Βιβλία
* Ερωτήματα σε ανάλγητους καιρούς, Παρασκήνιο, 2018
* "Iva, Έσοπτρο Μυστηριώδους Οθόνης", Μυθιστορία, Αρμός, 2017
* *Εξόριστες φωνές, Αρμός, 2013,*
* *Νησί από ελαφρόπετρα, Αρμός, 2008*
* *Μικρό ωρολόγιο, Αλεξάνδρεια, 2005*
* *Ο εραστής μου ο Ερρίκος, Ευθύνη, 2005*
* *Μαγεμένο χώμα, Αλεξάνδρεια, 1999*
* *Η Βίργκω της ερημιάς και τα κρυφά κελαϊδόνια, Κέδρος 1996*
* *Κήπος περίφρακτος, Πλανόδιον, 1992*
* *Το αιώνιο ρολόι, Νεφέλη, 1987*

## Παραπομπές


Κατηγορία:Έλληνες συγγραφείς του 20ού αιώνα
Καθεδρικός Ναός της Νινοτσμίντα

Ο **Καθεδρικός Ναός της Νινοτσμίντα** ( ) είναι ένα εκκλησιαστικό συγκρότημα κτιρίων που βρίσκεται στο ομώνυμο χωριό του δήμου Σαγκαρέγιο, στο *[[μχάρε]]* Καχέτι της Γεωργίας. Χρονολογείται του 575 μ.Χ. και είναι αφιερωμένος στην Αγία Νίνα. 

## Ιστορία
Η εκκλησία ιδρύθηκε τον 5ο αιώνα από τον Βασιλιά της Ιβηρίας Βαχτάνγκ Α'. Η αρχιτεκτονική του ναού αποτέλεσε σημαντικό ορόσημο για την ανάπτυξη της Γεωργιανής αρχιτεκτονικής, καθώς προηγήθηκε της Μονής Γιβάρι στο Μτσχέτα, και χρησίμευσε ως πρότυπο για την ανάπτυξη των μεταγενέστερων τετράκογχων (4 αψίδες) εκκλησιών. 

Κατά τον 10ο-11ο αιώνα έγιναν εργασίες αποκατάστασης στο ναό.

Το μεγάλο τούβλινο καμπαναριό του κτιριακού συγκροτήματος χρονολογείται του 16ου αιώνα, από τον καιρό της βασιλείας του Λέων του Καχέτι (1520-1574). Οι 3 κατώτεροι όροφοι χρησιμοποιήθηκαν ως κατοικία, και έκαστος όροφος είχε ένα τζάκι. Η κλιμακωτή τοποθέτηση των τούβλων στην εξωτερική πρόσοψη ώστε να σχηματιστούν γεωμετρικά μοτίβα αποτελεί ένδειξη πολιτισμικής επιρροής των Πέρσων Σαφαβιδών, όπως και η οξεία καμάρα πάνω από την είσοδο. Το εκκλησιαστικό συγκρότημα περιβαλλόταν από ένα οχυρωματικό τείχος, με στρογγυλούς γωνιακούς πύργους, πολεμίστρες και ενισχυμένη πύλη. Οι αμυντικές δομές κατασκευάστηκαν για την προστασία της εκκλησίας από τις συχνές επιδρομές των ορεινών φυλών ληστών των Νταγκεστάνι, που έγιναν συχνές τον 16ο-17ο αιώνα και συνεχίστηκαν μέχρι τον 19ο αιώνα.

Τα έτη 1671 και 1774 έγιναν έργα αποκατάστασης στην εκκλησία. Το 1824 ο θόλος του καθεδρικού ναού κατέρρευσε από έναν σεισμό. Το 1848 ένας άλλος σεισμός κατέστρεψε περαιτέρω το κτίριο, και δεν ανακατασκευάστηκε.

Επί του παρόντος το συγκρότημα λειτουργεί ως μοναστήρι της Γεωργιανής Ορθόδοξης Εκκλησίας, και εκτελούνται εργασίες ανοικοδόμησης. Η τοποθεσία είναι ανοιχτή για επισκέπτες κατά τις ώρες λειτουργίας με εισιτήριο.

## Περιγραφή
Από τις 4 αψίδες έχουν απομείνει μόνο η ανατολική αψίδα και ένα τμήμα του δυτικού τοίχου. Είναι διακοσμημένη με τοιχογραφίες του 16ου αιώνα της Οδηγήτριας, και φέρει ενδείξεις σοβαρού βανδαλισμού και τρύπες από σφαίρες των Νταγκεστάν του 18ου-19ου αιώνα. Τα περιγράμματα των θεμελίων δείχνουν ότι η εκκλησία αρχικά είχε ένα οκταγωνικό κέντρο, που περιβαλλόταν από γωνιακές κόγχες. 

## Μοναστηριακή βιβλιοθήκη
Στο μοναστήρι υπάρχει μία βιβλιοθήκη που διαχειρίζεται τα χειρόγραφα. Σε αυτήν έχουν εργαστεί αρκετοί λόγιοι και ποιητές:  

* ο Γεωργιανός επίσκοπος, μοναχός, καλλιγράφος και μεταφραστής Αρσένιος της Νινοτσμίντα (10ος-11ος αιώνας) 
* ο Μιτροφάνης της Νινοτσμίντα 
* ο Ιωάννης της Νινοτσμίντα (18ος αιώνας) 
* ο Σάββας Τουσισβίλις (18ος αιώνας) 
* ο Καθολικός Πατριάρχης της Γεωργίας Αντώνιος Β' (1784), κ.α. 

## Παραπομπές

Κατηγορία:Εκκλησίες του 6ου αιώνα
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Λήδα Βεντούρα

Η **Λήδα Βεντούρα** (γεννήθηκε στην Κέρκυρα στις 4 Μαΐου 1958) υπήρξε η πρώτη Ελληνίδα Αθλητικογράφος**.**

Σκοτώθηκε σε αυτοκινητιστικό δυστύχημα στο Πέταλο του Μαλιακού, ενώ πήγαινε για ρεπορτάζ, στις 8 Δεκεμβρίου 1987.

## Επαγγελματική σταδιοδρομία
Εργάστηκε ως αθλητική ρεπόρτερ στη ΕΤ2 από το 1981 μέχρι και το 1987.

Το τελευταίο της ρεπορτάζ προβλήθηκε την 1/12/1987 από την ΕΤ-2 στις 8:05 το βράδυ. Ήταν στα πλαίσια της εκπομπής "Έρευνα" και είχε τίτλο "Η ιδιωτική εκπαίδευση στη χώρα μας".

Στις 7/4/1987, στα πλαίσια της ίδιας εκπομπής, είχε παρουσιάσει το θέμα της ρύπανσης στο Θριάσιο Πεδίο και στην Εύβοια. Το Δεκέμβριο του 1988, απονεμήθηκε βραβείο με το όνομά της, για δημοσιογράφους που προσέφεραν στον χώρο του αθλητισμού.

## Ποιήματα
Το 1988 δημοσιεύθηκε από τις εκδόσεις Νέα Σκέψη, η ποιητική της συλλογή **"ΤΑΙΜ ΑΟΥΤ".**

## Βραβείο "Λήδα Βεντούρα"
Στην μνήμη της αθλητικογράφου, καθιερώθηκε χρηματικό έπαθλο που απονέμεται σε πρόσωπα που διακρίθηκαν για την πορεία τους στον αθλητισμό.

## Οδός "Λήδα Βεντούρα"
Στο δημοτικό διαμέρισμα των Καναλίων, ο Δήμος Κερκυραίων, ονόμασε στην μνήμη της Λήδας Βεντούρα οδό με το όνομά της.

## Παραπομπές


Κατηγορία:Ελληνίδες αθλητικογράφοι
Άριστος Χρυσοστόμου

Ο **Άριστος Χρυσοστόμου** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΔΗΚΟ τις περιόδους 1985-1996 και 2001-2006.

## Βιογραφικά στοιχεία
Ο Άριστος Χρυσοστόμου γεννήθηκε στο Κολόσσι στις 14 Οκτωβρίου 1928. Ομιλεί, πέρα από την ελληνική, την αγγλική γλώσσα. 

Σε νεαρή ηλικία ασχολήθηκε με τον αγροτικό και εργατικό συνδικαλισμό. Εργάστηκε στο αγρόκτημα Φασουρίου, από εργάτης μέχρι γραμματέας της εταιρείας. Στη συνέχεια ασχολήθηκε με ασφαλιστικές επιχειρήσεις και άλλες επιχειρηματικές δραστηριότητες.

Είναι νυμφευμένος με τη Χλόη Πιτσιλλίδη και έχει μια κόρη.

## Πολιτική διαδρομή
Εκλέχτηκε για πρώτη φορά βουλευτής στις βουλευτικές εκλογές του 1985 στην Εκλογική Περιφέρεια Λεμεσού με το ΔΗΚΟ για την Ε΄ Κοινοβουλευτική Περίοδο. Επανεξελέγη στις βουλευτικές εκλογές του 1991 για την ΣΤ΄ Κοινοβουλευτική Περίοδο. Η επόμενη φορά που εκλέχτηκε ήταν στις βουλευτικές εκλογές του 2001 για την Η΄ Κοινοβουλευτική Περίοδο.

Ως βουλευτής, διετέλεσε πρόεδρος της Κοινοβουλευτικής Επιτροπής Θεσμών, Αξιών και Επιτρόπου Διοικήσεως, πρόεδρος της Κοινοβουλευτικής Επιτροπής για τα Ανθρώπινα Δικαιώματα, αναπληρωτής πρόεδρος της Κοινοβουλευτικής Επιτροπής Οικονομικών και Προϋπολογισμού, αναπληρωτής πρόεδρος της Κοινοβουλευτικής Επιτροπής Εμπορίου και Βιομηχανίας και μέλος της Κοινοβουλευτικής Επιτροπής Γεωργός και Φυσικών πόρων. Επιπλέον, διετέλεσε μέλος της αντιπροσωπίας της Βουλής στην Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη (ΟΑΣΕ) και μέλος της Εκτελεστικής Επιτροπής της Κυπριακής Ομάδας στη Διακοινοβουλευτική Ένωση.

Διετέλεσε δεύτερος αντιπρόεδρος του ΔΗΚΟ.

## Κοινωνικές δραστηριότητες
Στη διάρκεια του αγώνα της ΕΟΚΑ 1955-1959 φυλακίστηκε για τη δράση του. Διετέλεσε γενικός γραμματέας του Συνδέσμου Αγωνιστών Πόλεως και Επαρχίας Λεμεσού (ΣΑΠΕΛ). Την περίοδο των δικοινοτικών διαταραχών 1963-1964 ηγήθηκε στη Λεμεσό των εθελοντικών δυνάμεων. 

Μετά την ανεξαρτησία της Κύπρου είχε διοριστεί από το Υπουργικό Συμβούλιο πρόεδρος της Επιτροπής Αποκαταστάσεως Παυθέντων από τους Βρετανούς Δημοσίων Υπαλλήλων στην περίοδο του αγώνα της ΕΟΚΑ.

Διετέλεσε πρόεδρος του Ασφαλιστικού Ινστιτούτου Κύπρου και της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Επιπλέον, διετέλεσε πρόεδρος της Συντονιστικής Επιτροπής Αιμοδοσίας και Διαφώτισης του Συνδέσμου Αιματολογικών Ασθενών Λεμεσού και μέλος συμβουλίων σε οργανώσεις με κοινωνική δράση.

## Παραπομπές

## Πηγές
*
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λεμεσού
Κατηγορία:Κύπριοι ασφαλιστές
Κατηγορία:Κύπριοι επιχειρηματίες
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Η΄ Κοινοβουλευτικής Περιόδου (Κύπρος)
Αρχείον Πόντου

Το «**Αρχείον Πόντου**» είναι περιοδικό, το οποίο εκδόθηκε για πρώτη φορά στις αρχές του Ιουνίου του 1927 από την Επιτροπή Ποντιακών Μελετών, η οποία είχε ως στόχο, σύμφωνα με το πρώτο Καταστατικό της, «την περισυλλογή, μελέτη και δημοσίευση γλωσσικού, λαογραφικού και ιστορικού υλικού του Πόντου».  

## Ιστορικό
Το 1931 η Εταιρεία προς Ενίσχυση των Ελληνικών Σπουδών στο Παρίσι βράβευσε το «Αρχείον Πόντου» με την απονομή του βραβείου «Κωνσταντίνου Ζάππα». Το 1932 η Ακαδημία Αθηνών βράβευσε το «Αρχείον Πόντου» για την προσφορά του στην επιστήμη, ενώ το 1937 βράβευσε τον τόμο 4-5 του «Αρχείου Πόντου» του Μητροπολίτη Τραπεζούντος Χρύσανθου «Η Εκκλησία Τραπεζούντος» με το βραβείο «Αλέξανδρου Μαυρογένους» και χρηματικό έπαθλο. 

Χάρη στους πρώτους προέδρους της Επιτροπής Ποντιακών Μελετών, οφείλεται το έργο της, καθώς επιδίωξαν και σε μεγάλο βαθμό διέσωσαν πολιτισμικά στοιχεία του ποντιακού ελληνισμού, τα οποία αν δε συλλέγονταν τα πρώτα χρόνια μετά την ανταλλαγή των πληθυσμών, θα χάνονταν οριστικά. Επίσης, με τις επιστημονικές εργασίες και μελέτες για τη γλώσσα, την ιστορία και τον πολιτισμό του Πόντου, δημιουργήθηκε ένα αξιόλογο corpus μελετών, οι οποίες απόκεινται στους τόμους του «Αρχείου Πόντου» και των παραρτημάτων του. 

Το επιστημονικό περιοδικό «Αρχείον Πόντου» παραμένει η βασική πηγή ενημέρωσης για τα σχετικά θέματα.

Στη σειρά των εκδόσεων της Επιτροπής Ποντιακών Μελετών συγκαταλέγονται: 
* 59 τόμοι του περιοδικού «Αρχείου Πόντου», στους οποίους έχουν συγκεντρωθεί με επιστημονική μέθοδο μελέτες ιστορικές, γλωσσικές, λαογραφικές κ.ά. από Έλληνες και ξένους συνεργάτες,
* 39 παραρτήματά του, που περιλαμβάνουν πρωτότυπες και αυτοτελείς επιστημονικές πραγματείες και αναφέρονται στον εν γένει πολιτισμό του ποντιακού ελληνισμού,
* καθώς και άλλες 12 εκδόσεις (χάρτες, λευκώματα, κάρτες μουσείου, ψηφιακούς δίσκους κ.ά.)

## Διευθυντές του «Αρχείου Πόντου»
Διευθυντές του «Αρχείου Πόντου» διετέλεσαν:
* Ο Άνθιμος Παπαδόπουλος, από τον 1ο τόμο μέχρι τον 23ο τόμο. 
* Ο Οδυσσέας Λαμψίδης, από τον 24ο τόμο μέχρι τον 42ο τόμο. 
* Ο Δημήτριος Τομπαΐδης, από τον 43ο τόμο μέχρι τον 52ο τόμο. 
* Ο Χρήστος Γαλανίδης, από τον 53ο τόμο μέχρι σήμερα. 

## Παραπομπές


## Εξωτερικοί σύνδεσμοι
* https://www0.epm.gr/epm.gr/epm.htm

Κατηγορία:Πόντος
Κατηγορία:Ποντιακός Ελληνισμός
Πανελλήνιο Πρωτάθλημα Ενόργανης Γυμναστικής 2006

Το **Πανελλήνιο Πρωτάθλημα Ενόργανης Γυμναστικής 2006** ήταν η 36η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Γ.Α.Σ. Ειρήνη Περιστερίου και στις γυναίκες ο Α.Γ.Σ. Πρωτέας Αιγάλεω.
## Κάτοχοι μεταλλίων
2004 | 2005 | 2006 | 2007 | 2008

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive
*Όλα έτοιμα για το πανελλήνιο πρωτάθλημα ενόργανης – Οι νικητές των προηγούμενων διοργανώσεων (1997—2008) στο Internet Archive
*Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016)

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2006
Κατηγορία:Διοργανώσεις ενόργανης γυμναστικής στη Θεσσαλονίκη
Τζιοβάννι Ανιέλλι

Ο **Τζιοβάννι Ανιέλλι** (ιταλικά: Giovanni Agnelli), (13 Αυγούστου 1866 - 16 Δεκεμβρίου 1945), ήταν Ιταλός επιχειρηματίας και ο ιδρυτής της αυτοκινητοβιομηχανίας FIAT το 1899.

## Βιογραφία
Ο Τζιοβάννι Ανιέλλι ήταν γιος του Εντουάρντο Ανιέλι και της Ανισέτα Φρισέτι και γεννήθηκε το 1866 στη Βίλα Περόζα, μια μικρή πόλη κοντά στο Πινερόλο του Πιεμόντε, που εξακολουθεί να  είναι η κύρια κατοικία καθώς και οι τάφοι της οικογένειας Ανιέλι.

Ο πατέρας του, δήμαρχος της Βίλα Περόζα, πέθανε σε ηλικία 40 ετών, όταν ο Τζοβάνι ήταν μόλις πέντε ετών.

Σπούδασε στο Collegio San Giuseppe στο Τορίνο και μετά ξεκίνησε μια στρατιωτική καριέρα μέχρι το 1893 όταν επέστρεψε στη Βίλα Περόζα, όπου ακολούθησε τα βήματα του πατέρα του και έγινε δήμαρχος το 1895, ένα αξίωμα που κατείχε μέχρι το θάνατό του.

Ο Ανιέλι έμαθε για την εφεύρεση της (τότε) νέας άμαξας μεταφοράς και αμέσως είδε μια ευκαιρία για να χρησιμοποιήσει  τις τεχνικές του και τις επιχειρηματικές δεξιότητές του. Το 1898 συναντήθηκε με τον Κόμη Εμανουέλε Κατσεράνο του Bricherasio, ο οποίος αναζητούσε επενδυτές για την επιχείρηση του με τις αμάξες. Ο Ανιέλι αισθάνθηκε τότε την ευκαιρία.
## Καριέρα
Στις 11 Ιουλίου 1899, ο Ανιέλι συμμετείχε στην ομάδα ιδρυτικών μελών της "Fabbrica Italiana di Automobili Torino", η οποία σύντομα λεγόταν Fiat και κατέβαλε 400 δολάρια για τη συμμετοχή του το 1899, αξίας περίπου 11.500 δολαρίων σε σημερινές τιμές.

Ένα χρόνο αργότερα, ο Ανιέλι ήταν διευθύνων σύμβουλος της νέας εταιρείας και έγινε πρόεδρος το 1920. Το πρώτο εργοστάσιο της Fiat άνοιξε το 1900 με 35 υπαλλήλους να κατασκευάζουν  24 αυτοκίνητα.  Η εταιρεία ήταν γνωστή από την αρχή για το ταλέντο και τη δημιουργικότητα του προσωπικού της. Μέχρι το 1903, η Fiat είχε ένα μικρό κέρδος και παρήγαγε 135 αυτοκίνητα που ανέρχονταν σε 1.149 αυτοκίνητα μέχρι το 1906. Στη συνέχεια, η εταιρεία πραγματοποίησε δημόσια πώληση μετοχών μέσω του χρηματιστηρίου  του Μιλάνου. Ο Ανιέλι άρχισε να αγοράζει όλες τις μετοχές που θα μπορούσε για να αυξήσει το ποσοστό συμμετοχής του στη FIAT. Κατά τη διάρκεια αυτής της περιόδου, ξεπέρασε τα σκάνδαλα και τα εργασιακά προβλήματα που υπήρχαν.

Μετά τον πρώτο παγκόσμιο πόλεμο, η Fiat σημείωσε άνοδο  από την 30η θέση στην τρίτη  θέση μεταξύ των ιταλικών βιομηχανιών. Το πρώτο εργοστάσιο της Ford άνοιξε τέσσερα χρόνια μετά την ίδρυση της Fiat. Το 1906, ο πρώτος αντιπρόσωπος αυτοκινήτων της Fiat στις Η.Π.Α. ανοίξε ένα καταστήμα στο Μανχάταν.

Ο Ανιέλλι διορίστηκε Γερουσιαστής το 1923 και κατέλαβε πολλές άλλες αξιόλογες θέσεις μεταξύ των δύο πολέμων. Έμεινε προσηλωμενος και προώθησε τη Fiat στη διεθνή σκηνή. Δραστηριοποιούνταν ενεργά ακόμη με τη Fiat στην αρχή του Β  Παγκοσμίου Πολέμου και πέθανε αμέσως  μετά το τέλος το 1945 σε ηλικία 79 ετών.

## Παραπομπές

## Εξωτερικοί Σύνδεσμοι
* Ο Τζιοβάννι Ανιέλλι στην Encyclopedia Britannica 

Κατηγορία:Ιταλοί επιχειρηματίες
Κατηγορία:Οικογένεια Ανιέλλι
Μεχμέτ Χαρμαντζί

μικρογραφία|300px|δεξιά|Μεχμέτ Χαρμαντζί
Ο **Μεχμέτ Χαρμαντζί** (τουρκικά: Mehmet Harmancı, γεννήθηκε το 1977) είναι ο δήμαρχος του Τουρκικού Δήμου Λευκωσίας, ο οποίος διοικεί την Βόρεια Λευκωσία, το κατεχόμενο τμήμα της Λευκωσίας. Γεννήθηκε στην Λευκωσία.

Σπούδασε διεθνείς σχέσεις στο Πανεπιστήμιο της Ανατολικής Μεσογείου και ολοκλήρωσε τις σπουδές του στο Πανεπιστήμιο Τζον Μουρς στο Λίβερπουλ. Ξεκίνησε την πολιτική του καριέρα με την ένταξη του στη νεολαία του Κόμματος Κοινοτικής Απελευθέρωσης, ενώ μετά την συγχώνευση του με το Κίνημα Ειρήνης και Δημοκρατίας συνέχισε στο Κόμμα Κοινωνικής Δημοκρατίας. Εργάστηκε ως διευθυντής σε τουριστικό πρακτορείο από το 2005 έως το 2008. Από τον Ιούνιο έως τον Σεπτέμβριο του 2013, υπηρέτησε ως υπουργός τουρισμού, περιβάλλοντος και πολιτισμού σε μεταβατική κυβέρνηση υπό την ηγεσία της Σιμπέλ Σιμπέρ. Στις αυτοδιοικητικές εκλογές του 2014 κέρδισε το 38.6% των ψήφων και εξελέγη δήμαρχος της Βόρειας Λευκωσίας.

## Παραπομπές


## Εξωτερικοί σύνδεσμοι

* Προσωπική ιστοσελίδα του Μεχμέτ Χαρμαντζί 

Κατηγορία:Τουρκοκύπριοι πολιτικοί
Ριάναν Ίφλαντ

Η **Ριάναν Ίφλαντ** είναι Αυστραλέζα αθλήτρια των καταδύσεων, και συγκεκριμένα από μεγάλο ύψος.

## Καριέρα
Το 2015 άρχισε να συμμετέχει σε διοργανώσεις καταδύσεων από μεγάλο ύψος.

Κατέκτησε χρυσά μετάλλια στο αγώνισμα γυναικών στο Παγκόσμιο Πρωτάθλημα Υγρού Στίβου 2017 και 2019.

## Παραπομπές

Κατηγορία:Αυστραλοί αθλητές
Κατηγορία:Αθλητές των καταδύσεων
Εστιακός μηχανισμός

Ο **Εστιακός μηχανισμός** είναι μία πληροφορία της ολίσθησης του ρήγματος από ένα σεισμό. Μπορεί να αναλυθεί γραφικά είτε με γραφική αναπαράσταση ή "**πλοκή μπάλας θαλάσσης**" ή με **υπολογιστή μπάλας θαλάσσης**.

## Εξωτερικοί σύνδεσμοι

* Focal Mechanisms  – United States Geological Survey
* A Primer on Focal Mechanism Solutions for Geologists – Baylor University
* Focal Mechanisms – enter fault parameters and a 'beachball' diagram is created
* Focal Mechanisms Explained: What are those “beach balls”? – IRIS Consortium

Κατηγορία:Σεισμολογία
Θανάσης Παπαδόπουλος (δήμαρχος)

Ο **Θανάσης Παπαδόπουλος** (γενν. Καλάβρυτα, 1953) είναι Έλληνας πολιτικός, βουλευτής την περίοδο 2009-2012 και σημερινός δήμαρχος Καλαβρύτων.

Σπούδασε οικονομικά στην ΑΣΟΕΕ στην Αθήνα. Επέστρεψε στα Καλάβρυτα τον Νοέμβριο του 1983 και εργάστηκε στην Ένωση Αγροτικών Συνεταιρισμών Καλαβρύτων (μετέπειτα Αγροτικού Γαλακτοκομικού Συνεταιρισμού Καλαβρύτων) ως γενικός διευθυντής. Μεταξύ 1987-1989 διετέλεσε δημοτικός σύμβουλος Καλαβρύτων ενώ ήταν δήμαρχος Καλαβρύτων το διάστημα 1999-2009. Αντίστοιχα, την περίοδο 1999-2009 υπήρξε πρόεδρος της δημοτικής επιχείρησης "Χιονοδρομικό Κέντρο Καλαβρύτων" ενώ την περίοδο 1999-2006 χρημάτισε πρόεδρος του Δημοτικού Μουσείου Καλαβρυτινού Ολοκαυτώματος. Την περίοδο 2006-2009 υπήρξε πρόεδρος της αναπτυξιακής εταιρείας "ΑΧΑΪΑ Α.Ε.", την περίοδο 2002-2009 πρόεδρος του Δικτύου Μαρτυρικών Πόλεων και Χωριών Ελλάδος ενώ υπήρξε αντιπρόεδρος και γραμματέας του Δ.Σ. της ΤΕΔΚ Νομού Αχαΐας την περίοδο 1999-2009. Υπήρξε βουλευτής Αχαΐας του ΠΑΣΟΚ την περίοδο 2009-2012. Στις αυτοδιοικητικές εκλογές του 2019 εξελέγη εκ νέου δήμαρχος Καλαβρύτων με ποσοστό 59,24%. Υπήρξε επίσης υποψήφιος δήμαρχος Καλαβρύτων το 1986. Στις 21 Νοεμβρίου 2019 εκλέχτηκε Πρόεδρος της Ένωσης Δήμων Δυτικής Ελλάδας με 54 ψήφους.

## Προσωπικές πληροφορίες
Γιος του Ιωάννη και της Βικτωρίας Παπαδοπούλου το γένος Τσοκανά, παντρεμένος με την Ευγενία Κουδούνη και έχει 2 παιδιά, τον Γιάννη και την Αλεξάνδρα.

## Παραπομπές


## Βιβλιογραφία
* Θεόδωρος Ηλ. Λουλούδης, *ΠΑΣΟΚ Αχαΐας. Μια διαδρομή 40 χρόνων, 1974-2014*. Πάτρα: Εκδόσεις Πελοπόννησος, 2014.

## Εξωτερικοί σύνδεσμοι
* Εκλογικά αποτελέσματα Δήμου Καλαβρύτων, 1978-2019.

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Αχαΐας
Κατηγορία:Δήμαρχοι ελληνικών πόλεων
Κατηγορία:Δήμος Καλαβρύτων
Possessed (τηλεοπτική σειρά)

To ***Possessed***  (Κορεάτικα: 빙의) είναι μία νοτιοκορεάτικη σειρά με πρωταγωνιστές τους Song Sae-byeok, Go Joon-hee, Yeon Jung-hoon και Jo Han-sun. Προβλήθηκε για πρώτη φορά στο OCN (Orion Cinema Network), κάθε Τετάρτη και Πέμπτη στις 23:00 KST (korean standard time) από τις 6 Μαρτίου μέχρι τις 25 Απριλίου του 2019. 

## Σύνοψη σεναρίου
Ο ντετέκτιβ Kang Pil-sung και το μέντιουμ Hong Seo-jung συνεργάζονται για να απαλλαχτούν από το πνεύμα ενός δολοφόνου, ο οποίος είχε εκτελεστεί πριν 20 χρόνια.  

## Ηθοποιοί

### Πρωταγωνιστές

* **Ο Song Sae-byeok** ως Kang Pil-sung  

: Ένας ντετέκτιβ που εγκαταλείφθηκε από την οικογένεια του, προσπαθεί να καταλάβει τι κρύβεται πίσω από τη νέα του ικανότητα να βλέπει φαντάσματα. 

* Η **Go Joon-hee** ως Hong Seo-jung  

: Μία γυναίκα που μπορεί να βλέπει φαντάσματα, να διαβάζει τα μυαλά των ανθρώπων, να ελέγχει τους ανθρώπους ενώ επίσης κατέχει μια ευρεία γνώση για τα πνεύματα. Δεν γνώρισε ποτέ τη μητέρα της αφού εγκαταλείφθηκε από εκείνη, σε μικρή ηλικία. 

* Ο **Yeon Jung-hoon** ως Oh Soo-hyeok 

: Το νέο σώμα που το πνεύμα του Hwang Dae-doo κατέχει, τυχαίνει να είναι ένας πολύ πλούσιος επιχειρηματίας.  

* Ο **Jo Han-sun** ως Sun Yang-woo  

: Ένας ακόλουθος του σειριακού δολοφόνου Hwang Dae-doo ο οποίος αναστέλλει για λίγο το πνεύμα του.  



### Συμπρωταγωνιστές

#### Πριν είκοσι χρόνια

* O **Jang Hyuk-jin** ως Kim Nak-chun 

: Ένας πρώην αστυνομικός που έχασε την σύντροφό του και σκοτώθηκε από τον Sun Yang-woo. Πραγματοποιεί συνεχή μάχη με τον Hwang Dae Du και θα κάνει τα πάντα για να τον σταματήσει από το να γίνεται δυνατότερος. 

* O **Won Hyun-joon** ως Hwang Dae-du 

: Ένας σειριακός δολοφόνος υπεύθυνος για 30 φόνους. Είναι πνεύμα, αφού εκτελέστηκε πριν από 20 χρόνια, αλλά επιδιώκει να αποκτήσει δύναμη για να αποκαταστήσει το σώμα του. 

#### Στον αστυνομικό σταθμό Sangdong

* Ο **Lee Won-jong** ως Διευθυντής του Σώματος των Αστυνομικών-Ντετέκτιβ 

: Ο αρχηγός της αστυνομίας που ενεργεί ως φύλακας του Kang Pil-sung. Είναι ένας σκληρός αλλά και ευαίσθητος αξιωματικός που προσπαθεί να βοηθήσει τους φίλους και συνεργάτες του.  

* O **Park Jin-woo** ως Choi Nam-hyun 

: Ένας αστυνομικός που είναι ο προϊστάμενος του Kim Joon-Hyung. Αποθαρρύνεται εύκολα. 

* Ο **Kwon Hyuk-hyun** ως Kim Joon-hyung 

: Ένας νέος συνεργάτης που είναι ο σύντροφος της Choi Nam Hyun. 

#### Άνθρωποι που περιβάλλουν την Seo-jung

* Η **Gil Hae-yeon** ως Geum-jo 

: Η μητέρα της Seo-jung, είναι μία πιστή που έχει την ικανότητα να καλέσει πνεύματα σε αντίθεση με την κόρη της. Μπορεί επίσης να κάνει ξόρκια. 

#### Άνθρωποι που περιβάλλουν τον Soo-hyeok

* Ο **Park Sang-min** ως Jang Choon-sub 

: Ο βοηθός του Soo-hyeok που γίνεται ο νέος Hwang Dae-dou όταν το πνεύμα του μπαίνει στο σώμα του. Ήταν υπεύθυνος για τη δολοφονία της μητέρας του Pil-sung και του βοηθού του. 

#### Οι υπόλοιποι

* Gi Se-hyeong
* Cho Wan-gi

## Παραπομπές

## Εξωτερικοί σύνδεσμοι

*     
*    
Κατηγορία:Νοτιοκορεατικές τηλεοπτικές σειρές
Δημήτριος Μάντζαρης

Ο **Δημήτριος Μάντζαρης** (1937 - 1989) ήταν Έλληνας δικηγόρος και πολιτικός, ο οποίος υπηρέτησε ως βουλευτής Τρικάλων.

## Βιογραφία
Πατέρας του ήταν ο Αλέξανδρος Μάντζαρης. Σπούδασε νομικά και ήταν δικηγόρος. Εξελέγη για πρώτη φορά βουλευτής στις εκλογές του 1974 με την Ένωση Κέντρου- Νέες Δυνάμεις (μετονομασθείσα το 1976 σε ΕΔΗΚ), συγκεντρώνοντας 5.715 ψήφους. Στη συνέχεια εκλέχθηκε ξανά βουλευτής με το ΠΑΣΟΚ στις εκλογές του 1977, 1981 και του 1985.

Στις 4 Αυγούστου 1988 παραιτήθηκε από το βουλευτικό αξίωμα και τον αντικατέστησε στην έδρα ο Ιωάννης Καμπαγιάννης.

Πέθανε από καρδιακή προσβολή στις 27 Μαΐου 1989 σε ηλικία 52 ετών και κηδεύτηκε πάνδημα την επομένη από τον ιερό Μητροπολιτικό Ναό Αγίου Νικολάου Τρικάλων, με τον Τρικαλινό υφυπουργό Οικονομικών Χρήστο Οικονόμου να εκφωνεί επικήδειο. 

## Παραπομπές


## Πηγές
* 

Κατηγορία:Βουλευτές Τρικάλων
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Βοροφαγίνες

thumb|''Aelurodon stirtoni''
Η υποοικογένεια **Bοροφαγίνες** είναι εξαφανισμένη ομάδα κυνιδών αποκαλούμενοι «σκύλοι θραύσης οστών» οι οποίοι ήταν ενδημικοί στη Βόρεια Αμερική κατά τη διάρκεια του Ολιγόκαινου προς το Πλειόκαινο και έζησαν περίπου 36-2,5 εκατομμύρια χρόνια πριν και υπήρξαν για περίπου 33,5 εκατομμύρια χρόνια.

## Προέλευση
Οι Bοροφαγίνες προφανώς κατάγονται από την υποοικογένεια Εσπεροκυνίνες. Ο πρωιμότερος και πιο πρωτόγονος βοροφαγίνης είναι το γένος *[[Αρχαιοκύων]]*, ο οποίος είναι ένα μικρό ζώο με μέγεθος αλεπούς που ευρίσκετο κυρίως στα στρώματα απολιθωμάτων στη δυτική Βόρεια Αμερική. Οι βοροφαγίνες σύντομα επεκτάθηκαν σε διάφορες μεγάλες ομάδες. Εξελίχθηκαν ώστε να γίνουν ιδιαίτερα μεγαλύτεροι από τους προκάτοχούς τους, και γέμισαν ένα ευρύ φάσμα οικοθέσης στην ύστερη Καινοζωική Βόρεια Αμερική, από μικρά παμφάγα μέχρι ισχυρά, με μέγεθος αρκούδας σαρκοφάγα, όπως ο *[[Επικύων]]*.

## Παραπομπές


Κατηγορία:Κυνίδες
Θεόδωρος Δοδόπουλος

Ο **Θεόδωρος Δοδόπουλος** του Χρήστου (1904-1989) ήταν Έλληνας πολιτικός. Υπηρέτησε ως βουλευτής Υπολοίπου Αττικής από το 1958 ως το 1964.

## Σταδιοδρομία
Γεννήθηκε το 1904 και ήταν γεωργός. Στις εκλογές του 1946 ήταν υποψήφιος βουλευτής Αττικοβοιωτίας με το Εθνικόν Κόμμα Ελλάδος του Ζέρβα χωρίς να καταφέρει να εκλεγεί, καθώς συγκέντρωσε 265 ψήφους.

Εξελέγη για πρώτη φορά βουλευτής με το κόμμα των Φιλελευθέρων το 1958. Τον Φεβρουάριο του 1961 μαζί με άλλα στελέχη του κόμματος των Φιλελευθέρων, προσχώρησε στην ΕΡΕ .

Εξελέγη βουλευτής Υπολοίπου Αθηνών με την ΕΡΕ το 1961 και το 1963. 

Πέθανε σε ηλικία 85 ετών στην Αθήνα και κηδεύτηκε στις 31 Μαΐου 1989 στο Νεκροταφείο Καλλιθέας. Άφησε πίσω του τη σύζυγό του, Εύα.

## Παραπομπές


Κατηγορία:Βουλευτές Αθηνών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την ΕΡΕ
Βιλελμίνη της Πρωσίας (1751-1820)

Η **Βιλελμίνη της Πρωσίας** (γερμανικά: *Wilhelmine von Preußen*, 7 Αυγούστου 1751 - 9 Ιουνίου 1820) ήταν η σύζυγος του Γουλιέλμου Ε΄ της Οράγγης.

## Βιογραφία
Η *Φρειδερίκη Σοφία Βιλελμίνη* γεννήθηκε στις 7 Αυγούστου 1751 στο Βερολίνο, ήταν το τρίτο παιδί και η μοναχοκόρη του Αύγουστου Γουλιέλμου της Πρωσίας και της Λουίζας, κόρης του Φερδινάνδου Αλβέρτου Β΄ του Μπράουνσβαϊγκ-Βόλφενμπυττελ.

Ανατράφηκε πλήρως από τη γιαγιά της. Στις 4 Οκτωβρίου 1767 παντρεύτηκε στο Βερολίνο τον Γουλιέλμο Ε΄ της Οράγγης, τελευταίο Ολλανδό Ανώτατο Άρχόντα. Ο δούκας Λουδοβίκος Ερνέστος συνέβαλε στην οργάνωση του γάμου του Γουλιέλμου Ε΄ με την ανιψιά του.

Ως άνθρωπος ήταν υπερήφανη και πολιτικά φιλόδοξη. Σαν πριγκιπική σύζυγος, κυριάρχησε στον σύζυγό της και ασκούσε τόσο φανερή, όσο και συγκεκαλυμμένη επιρροή στην πολιτική ζωή. Συμμετείχε ενεργά στην επαναστατική πολιτική σύγκρουση των Κάτω Χωρών από το 1781 και μετά - όχι μόνο ως υποστηρίκτρια και συνεργάτης, αλλά ως κύρια κινητήρια δύναμη πίσω από το κόμμα του συζύγου της.

Το 1795 μαζί με τον σύζυγό της έφυγαν στην εξορία με την υποστήριξη των Γάλλων και πήγαν στον σύμμαχο τους Γεώργιο Γ΄ του Ηνωμένου Βασιλείου. Έζησαν κατά διαστήματα στο Κιού, το Νάσσαου και το Μπράουνσβαϊγκ, όπου πέθανε ο Γουλιέλμος.

Μεταξύ 1802-1805 έζησε στη Γερμανία. Όταν η Βιλελμίνη και η κόρη της ήταν και οι δύο χήρες το 1806, ζούσαν μαζί σε διάφορα μέρη της Συνομοσπονδίας του Ρήνου. Ο γιος της πήγε με τον πατέρα του στην εξορία, αλλά επέστρεψε το 1813 για να γίνει βασιλιάς των Κάτω Χωρών και ιδρυτής της σημερινής ολλανδικής μοναρχίας.

Η Βιλελμίνη και η κόρη της επέστρεψαν στις Κάτω Χώρες στις 10 Ιανουαρίου 1814. Το 1815 υποδέχτηκε τον Αλέξανδρο Α΄ της Ρωσίας στο Χάαρλεμ.

Η Βιλελμίνη πέθανε στις 9 Ιουνίου 1820 στο Βασιλικό Παλάτι της Χάγης και θάφτηκε στο Άπελντοορν. Δύο χρόνια αργότερα, τάφηκε στο υπόγειο της Νέας Κρύπτης του Παλατιού της Οράγγης στο Ντελφτ.

## Οικογένεια
Το 1767 η Βιλελμίνη παντρεύτηκε τον Γουλιέλμο Ε΄ της Οράγγης στο Βερολίνο. Μαζί απέκτησαν πέντε παιδιά:
* γιος (23 - 24 Μαρτίου 1769).
* Λουίζα (1770 - 1819), παντρεύτηκε τον Κάρολο του Μπράουνσβαϊγκ, δεν απέκτησαν παιδιά.
*θνησιγενής γιος (6 Αυγούστου 1771).
*Γουλιέλμος Α΄ (1772 - 1843), παντρεύτηκε τη Βιλελμίνη της Πρωσίας, απέκτησαν 6 παιδιά.
*Φρειδερίκος (1774 - 1799).

## Πρόγονοι



Wilhelmina of Prussia (1751-1820) by Tethart Philipp Christian Haag.jpg|Πορτραίτο της Βιλελμίνης με το άλογο του Τέτχαρτ Φίλιπ Κρίστιαν Χάγκ.


## Παραπομπές

Κατηγορία:Οίκος των Χοεντσόλερν
Κατηγορία:Οίκος του Νάσσαου
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Πριγκίπισσες της Οράγγης
Ξερόκαμπος Λασιθίου

Με την ονομασία **Ξερόκαμπος Λασιθίου** αναφέρονται:

* Ο Ξερόκαμπος Ζίρου Λασιθίου, οικισμός της Κοινότητος Ζίρου του Δήμου Σητείας.
* Ο Ξερόκαμπος Σκοπής Λασιθίου, οικισμός της Κοινότητος Σκοπής του Δήμου Σητείας.
Γεώργιος Λαδάς

Ο **Γεώργιος Λαδάς** ήταν Ελληνοκύπριος πολιτικός. Διετέλεσε πρόεδρος της Βουλής των Αντιπροσώπων και βουλευτής εκλεγμένος στην Εκλογική Περιφέρεια Λευκωσίας με το ΔΗΚΟ.

## Βιογραφικά στοιχεία
Ο Γεώργιος Λαδάς γεννήθηκε στην Λευκωσία το 1913. Ομιλούσε, πέρα από την ελληνική, την αγγλική γλώσσα. Απέκτησε πτυχίο νομικής και εργαζόταν ως δικηγόρος.

Απεβίωσε το 1997.

## Πολιτική διαδρομή
Το 1977 ο βουλευτής Σπύρος Κυπριανού παραιτείται επειδή ανέλαβε καθήκοντα Προέδρου της Δημοκρατίας. Διεξήχθη αναπληρωματική εκλογή για την έδρα του στη βουλή, θέση στην οποία εξελέγη ο Γεώργιος Λαδάς για την Γ΄ Κοινοβουλευτική Περίοδο, με τη στήριξη του ΑΚΕΛ, του ΔΗΚΟ και της ΕΔΕΚ. Την περίοδο 1980-1981 διετέλεσε Κοινοβουλευτικός Εκπρόσωπος του ΔΗΚΟ.

Επανεξελέγη στις Βουλευτικές εκλογές 1981 για την Δ΄ Κοινοβουλευτική Περίοδο Στις 4 Ιουνίου 1981 εξελέγη Πρόεδρος της Βουλής των Αντιπροσώπων για την Γ΄ Κοινοβουλευτική Περίοδο.

Επανεξελέγη βουλευτής στις Βουλευτικές εκλογές 1985 για την Ε΄ Κοινοβουλευτική Περίοδο. Διεκδίκησε επανεκλογή στο αξίωμα του Προέδρου της Βουλής αλλά δεν εξελέγη.

## Παραπομπές

## Πηγές
*

|-

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Πρόεδροι της Βουλής της Κύπρου
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατάλογος τραγουδιών στην κορυφή του Billboard Hot 100 (2019)

Το ''Billboard'' Hot 100 είναι ένας κατάλογος με τραγούδια στις ΗΠΑ, όπως καταγράφονται κάθε εβδομάδα στο περιοδικό "Billboard" το οποίο κυκλοφορεί εβδομαδιαίως στις Ηνωμένες Πολιτείες Αμερικής. Οι κατατάξεις πωλήσεων προκύπτουν από τη ραδιοφωνική συχνότητα που παίζει κάποιο τραγούδι, από το online streaming και από τις πωλήσεις (φυσικές ή ψηφιακές). 

## Κατάλογοι επιτυχιών κατά εβδομάδα του 2019

## Σημειώσεις

## Παραπομπές


2019
Ντέιβιντ Βουνάγκι

Ο **Ντέιβιντ Β. Βουνάγκι** (David V. Vunagi, 5 Σεπτεμβρίου 1950 - 7 Μαρτίου 2025) ήταν Αγγλικανός πρώην επίσκοπος Νήσων Σολομώντα και Γενικός Κυβερνήτης των Νήσων Σολομώντα από το 2019 έως το 2024. Ήταν αρχιεπίσκοπος της Μελανησίας και επίσκοπος της Μητρόπολης Κεντρικής Μελανησίας από το 2009 έως το 2015.

## Βιογραφία
### Πρώτα χρόνια και σπουδές
Γεννήθηκε στη Σαμασόντου, στην επαρχία Ίζαμπελ. Σπούδασε στο Σχολείο Δευτεροβάθμιας Εκπαίδευσης του KGVI από το 1968 έως το 1973. Έλαβε το 1976 δίπλωμα εκπαίδευσης στην επιστήμη από το Πανεπιστήμιο του Νότιου Ειρηνικού, στα Φίτζι και έναν τίτλο MB στον τομέα της Εκπαίδευσης στη Βιολογία  από το Πανεπιστήμιο της Παπούα Νέας Γουινέας, το 1982. Προτού υπηρετήσει ως ιερέας, ήταν δάσκαλος στο κυβερνητικό σχολείο του KGVI και στο κολλέγιο Σέλουιν της Εκκλησίας της Μελανησίας. 

Ο Βουνάγκι απέκτησε μπάτσελορ θεολογίας από το Κολέγιο του Αγίου Ιωάννη, στο Ώκλαντ της Νέας Ζηλανδίας το 1990. Ήταν δάσκαλος στο Θεολογικό Κολέγιο του Επισκόπου Πάτεσον Κοχιμαράμα στις Νήσους του Σολομώντα το 1992. 

Μετακόμισε στον Καναδά, όπου ήταν βοηθός ιερέας στην ενορία Αγίου Ανσέλμου στη μητρόπολη του Νέου Γουεστμίνστερ, στην Βρετανική Κολομβία, από το 1996 έως το 1998. Απέκτησε Μάστερ Θεολογίαςαπό τη Θεολογική  Σχολή του Βανκούβερ το 1998. 

### Θρησκευτικός λειτουργός
Επέστρεψε αργότερα στις Νήσους του Σολομώντα, όπου ήταν ιερέας στη μητρόπολη Ysabel. Το 1999 επέστρεψε στη διδασκαλία στο κολλέγιο Σέλουιν, όπου ήταν διευθυντής. Διετέλεσε Γραμματέας της Αποστολής στην επαρχιακή έδρα της Εκκλησίας της Μελανησίας το 2000. Ο Βουνάγκι εκλέχτηκε τον ίδιο χρόνο, Επίσκοπος της Μητρόπολης Τεμότου, θέση στην οποία ήταν μέχρι το 2009. Χρίστηκε ως επίσκοπος και εγκαταστάθηκε ως ο τρίτος επίσκοπος της Τεμότου στις 6 Μαΐου 2001. 

Εκλέχτηκε ο 5ος Αρχιεπίσκοπος και αρχηγός της Εκκλησίας της επαρχίας της Μελανησίας στις 4 Μαρτίου 2009, σε επαρχιακό εκλογικό συμβούλιο, που πραγματοποιήθηκε στην Ονιάρα, και ενθρονίστηκε στις 31 Μαΐου 2009.   

Παρακολούθησε την Τέταρτη Παγκόσμια Συνάντηση του Νότου στη Σιγκαπούρη από τις 19 έως τις 23 Απριλίου 2010 και εκπροσωπήθηκε επίσης στο Παγκόσμιο Συνέδριο για το Νότο που διεξήχθη στην Μπανγκόκ στις 18-20 Ιουλίου 2012. 

Έφυγε από τη θέση στις 6 Σεπτεμβρίου 2015, σε μια τελετή που πραγματοποιήθηκε στον Καθεδρικό Ναό του Αγίου Βαρνάβα, στην Ονιάρα, στην οποία παρέστησαν οι εννέα επίσκοποι της Αγγλικανικής Εκκλησίας της Μελανησίας. Τον διαδέχθηκε ως υπηρεσιακός προκαθήμενος ο Νάθαν Τομ, επίσκοπος της Γκουανταλκανάλ, ανώτερος επίσκοπος της επαρχίας, μέχρι την εκλογή του νέου προκαθημένου στις 12 Φεβρουαρίου 2016.  

### Γενικός Κυβερνήτης
Τον Ιούνιο του 2019, έγινε ο μόνος υποψήφιος για να είναι ο επόμενος Γενικός κυβερνήτης των Νήσων Σολομώντα, αντιπρόσωπος της Βασίλισσας στη χώρα (Αντιβασιλέας), και ανέλαβε καθήκοντα στις 7 Ιουλίου. 

## Προσωπική ζωή και θάνατος
Ηταν παντρεμένος με τη Μέρι Τούτι και είχε τρία παιδιά.

Απεβίωσε στις 7 Μαρτίου 2025, σε ηλικία 74 ετών.

## Σημειώσεις και παραπομπές


Βουναγκι
Κύπελλο ΠΟΕΠΑ

Το **Κύπελλο ΠΟΕΠΑ** ήταν ποδοσφαιρική τοπική διοργάνωση κυπέλλου που διεξαγόταν στις επαρχίες Αμμοχώστου και Λάρνακας της Κύπρου. Διοργανωνόταν από την Ποδοσφαιρική Ομοσπονδία Ελεύθερης Περιοχής Αμμοχώστου (ΠΟΕΠΑ) από το 1975 μέχρι και το 2015. Στο πρωτάθλημα αυτό συμμετέχουν ομάδες μέλη της ΠΟΕΠΑ.

Η κυπελλούχος ομάδα αποκτούσε το δικαίωμα συμμετοχής στο Κύπελλο Κυπελλούχων ΣΤΟΚ.

## Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες κάθε περιόδου. Πολυνίκης ομάδα του θεσμού είναι ο Ευαγόρας Αυγόρου με 8 κατακτήσεις.

## Κατακτήσεις ανά ομάδα

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Πρωτάθλημα ΠΟΕΠΑ
* Κατηγορία:Ποδοσφαιρικές διοργανώσεις Κύπρου

Κατηγορία:Κύπελλο ΠΟΕΠΑ
Κρίση στο Αιγαίο (1987)

Η **κρίση στο Αιγαίο του 1987** έλαβε χώρα στα τέλη Μαρτίου του 1987. Εμπλεκόμενες χώρες ήταν η Ελλάδα και η Τουρκία, λόγω του ζητήματος του Αιγαίου. Η Τουρκία έμαθε ότι η Ελλάδα ξεκινούσε γεωτρήσεις σε αμφισβητούμενα ύδατα του Αιγαίου στα περίχωρα της Θάσου.

Ως απάντηση, το Τουρκικό πλοίο Σισμίκ εστάλη να διεξάγει έρευνα στην περιοχή με συνοδεία τουρκικών πολεμικών πλοίων.

Το 1973 ανακαλύφθηκαν κοιτάσματα πετρελαίου έξω από τη Θάσο. Η Ελλάδα υποστήριξε ότι μόνο αυτή είχε δικαίωμα εξόρυξης στην υφαλοκρηπίδα της που εκτείνεται σε όλα της τα νησιά στο Αιγαίο. Η Τουρκία πρότεινε ότι η οριοθέτηση της ηπειρωτικής υφαλοκρηπίδας πρέπει να γίνει με διαπραγματεύσεις.

Η κρίση μεγάλωνε και οι ένοπλες δυνάμεις των δύο χωρών βρίσκονταν σε κατάσταση συναγερμού. Το συμβάν παραλίγο να προκαλέσει ελληνοτουρκικό πόλεμο.

Ο Έλληνας πρωθυπουργός Ανδρέας Παπανδρέου έδωσε διαταγή βύθισης του πλοίου σε περίπτωση που βρεθεί σε αμφισβητούμενα ύδατα διεκδικούμενα από την Ελλάδα. Ο Τούρκος πρωθυπουργός Τουργκούτ Οζάλ δήλωσε ότι "Αν η Ελλάδα παρέμβει στο σκάφος με οποιοδήποτε τρόπο, και αυτό είναι που λέει ο Παπανδρέου, θα αντιδράσουμε με τον ίδιο τρόπο", "Ως αποτέλεσμα αυτό μπορεί να είναι αιτία πολέμου.", αλλά επίσης πρόσθεσε ότι "Περιμένουμε την πρώτη κίνηση από αυτούς."

Ο Βρετανός γενικός γραμματέας του ΝΑΤΟ, Λόρδος Κάρινγκτον, ζήτησε από την Ελλάδα και την Τουρκία να αποφύγουν την προσφυγή στα όπλα και προσφέρθηκε να δράσει ως διαμεσολαβητής.

Η κρίση τελείωσε όταν ο Οζάλ ανακοίνωσε ότι αν η Ελληνική κυβέρνηση δεν μπει στα αμφισβητούμενα ύδατα, οι Τούρκοι θα μείνουν επίσης έξω από αυτά. Επίσης είχε τηλεφωνική συνομιλία με τον Παπανδρέου.

## Παραπομπές


Κατηγορία:Ελληνοτουρκικές σχέσεις
Κατηγορία:Ιστορία της Ελλάδας
Κατηγορία:Ιστορία της Τουρκίας
Γενικός Κυβερνήτης των Νήσων Σολομώντα

Ο **Γενικός Κυβερνήτης των Νήσων Σολομώντα** είναι ο μόνιμος εκπρόσωπος του μονάρχη των Νήσων Σολομώντα, επί του παρόντος του Καρόλου Γ ' . Ο βασιλιάς δεν κατοικεί στη χώρα, αλλά διορίζει έναν γενικό κυβερνήτη να ενεργεί εξ ονόματός του, υπόλογος σε αυτόν, για πενταετή θητεία. Αν και η θέση συνεπάγεται σημαντικές αποθεματικές εξουσίες είναι σε μεγάλο βαθμό μια συμβολική ηγετική θέση με ελάχιστη καθημερινή συμμετοχή στη διοίκηση. 

Οι Νήσοι Σολομώντα είναι βασίλειο της Κοινοπολιτείας και, μετά την ανεξαρτησία του το 1978, υιοθέτησαν μια συνταγματική μοναρχία βασισμένη σε, αλλά χωριστή από εκείνη του Ηνωμένου Βασιλείου . Πριν από την ανεξαρτησία της χώρας και τη θεσμοθέτηση αυτού του αξιώματος, τα νησιά κυβερνούσαν ο Κυβερνήτης (Διοικητής) και το Εκτελεστικό συμβούλιο. 

Οι Γενικοί Κυβερνήτες της πλειοψηφίας των εδαφών της Κοινοπολιτείας ορίζονται από τον Πρωθυπουργό κάθε περιοχής και διορίζονται από τη Βασίλισσα, αλλά στις Νήσους Σολομώντα, ο Γενικός Κυβερνήτης διορίζεται από το Εθνικό Κοινοβούλιο με ψήφο και διορίζεται από τη Βασίλισσα. Παρόλο που ο υποψήφιος εκλέγεται από το Κοινοβούλιο, η βασίλισσα δεν είναι υποχρεωμένη να δεχθεί την υποψηφιότητα για διορισμό, μολονότι είναι πιθανό να διαφωνήσει μόνο σε εξαιρετικές περιστάσεις. 

Toν Ιούνιο του 2000 o γενικός κυβερνήτης Τζον Λάπλι κρατήθηκε ως όμηρος από αντάρτες της Δύναμης Αετών της Μαλάιτα (MEF) επί μερικές ημέρες.

Ο σημερινός γενικός κυβερνήτης είναι ο Ντέιβιντ Τίβα Κάπου,ο οποίος ορκίστηκε στις 7 Ιουλίου 2024. 

## Κατάλογος γενικών κυβερνητών
Ακολουθεί κατάλογος με τους γενικούς κυβερνήτες από την ανεξαρτησία της χώρας, το 1978.

## Παραπομπές


*
Τζορτζ Λέπινγκ

Ο **Σερ Τζορτζ Λέπινγκ** (Sir George Gerea Dennis Lepping, GCMG, MBE)  (22 Νοεμβρίου 1947 - 24 Δεκεμβρίου 2014)  υπηρέτησε ως ο δεύτερος Γενικός Κυβερνήτης των Νήσων Σολομώντα από τις 7 Ιουλίου 1988 έως τις 6 Ιουλίου 1994. Ήταν ιθαγενής των Νήσων Σόρτλαντ της Δυτικής Επαρχίας .  

## Βιογραφία
Τον Μάρτιο του 2010, ο Σερ Τζορτζ διορίστηκε πρόεδρος της Οργανωτικής Επιτροπής του Καλλιτεχνικού Φεστιβάλ Ειρηνικού του 2012 .  

Μέχρι τον θάνατό του, ήταν πρόεδρος του συμβουλευτικού συμβουλίου επιφανών προσώπων (EPAC) της Μονάδας Συνταγματικής Μεταρρύθμισης της Κυβέρνησης των Νήσων Σολομώντα.  

Πέθανε στην κατοικία του στην Ονιάρα. Ήταν καθολικός και, προς τιμήν του, πραγματοποιήθηκε κρατική κηδεία στον καθεδρικό ναό του Τιμίου Σταυρού στην πρωτεύουσα. Ετάφη στα νησιά Σόρτλαντ.  

## Παραπομπές


## Εξωτερικοί σύνδεσμοι
Νεκρολογία 

Λεπινγκ
Πρωθυπουργός των Νήσων Σολομώντα

Ο **[[Πρωθυπουργός]] των [[Νήσοι Σολομώντα|Νήσων Σολομώντα]]** είναι ο αρχηγός κυβέρνησης της χώρας. Με βάση το σύνταγμα, στη θέση διορίζεται ο αρχηγός του κόμματος ή του συνασπισμού που απολαμβάνει της υποστήριξης από την πλειοψηφία των μελών του Εθνικού Κοινοβουλίου.. 

Καθώς η χώρα είναι μέλος της Κοινοπολιτείας οι λειτουργίες του αρχηγού κράτους επιτελούνται για λογαριασμό του Μονάρχη από τον Γενικό Κυβερνήτη, ο οποίος διορίζεται από το Κοινοβούλιο.

Η επίσημη κατοικία του πρωθυπουργού είναι ο Ερυθρός Οίκος στην Ονιάρα.

Από τις 2 Μαΐου 2024, πρωθυπουργός είναι ο Τζερεμάια Μανέλε. 

## Κατάλογος πρωθυπουργών (1978–σήμερα)

## Παραπομπές
Χρίστος Κληρίδης

Ο **Χρίστος Κληρίδης** είναι Ελληνοκύπριος πολιτικός, δικηγόρος και καθηγητής πανεπιστημίου. Διετέλεσε βουλευτής στην Εκλογική Περιφέρεια Λευκωσίας εκλεγμένος με τους Νέους Ορίζοντες την περίοδο 2001-2006.

## Βιογραφικά στοιχεία
Ο Χρίστος Κληρίδης γεννήθηκε στη Λευκωσία στις 25 Δεκεμβρίου 1954. Είναι γιος του Φοίβου Κληρίδη και εγγονός του Νέαρχου Κληρίδη. Θείος του ήταν ο Λεύκος Κληρίδης. Ξάδελφος του πατέρα του ήταν ο Γλαύκος Κληρίδης.

Ομιλεί, πέρα από την ελληνική, την αγγλική, τη γαλλική και την ιταλική γλώσσα. Σπούδασε νομική στο Πανεπιστήμιο Mπρουνέλ. Συνέχισε με μεταπτυχιακές σπουδές στη νομική στο Πανεπιστήμιο του Λονδίνου. Ακολούθως, απέκτησε διδακτορικό τίτλο στο Ευρωπαϊκό Κοινοτικό Δίκαιο από το ίδιο πανεπιστήμιο. Από το 1981 ασκεί το επάγγελμα του δικηγόρου. Επιπρόσθετα, είναι καθηγητής νομικής στο Πανεπιστήμιο Frederick και Πρόεδρος του Τμήματος Νομικής του πανεπιστημίου.

Είναι νυμφευμένος με την Ελένη Γκότση και έχει δύο υιούς και μια κόρη.

## Πολιτική διαδρομή
Διετέλεσε μέλος της Επιτροπής Εκσυγχρονισμού και Κωδικοποίησης του Οικογενειακού Δικαίου, συμβάλλοντας στην κατάρτιση νέων νόμων για το Οικογενειακό Δίκαιο. Ήταν μέλος της κυπριακής επιτροπής για την προώθηση της ένταξης της Κύπρου στην Ευρωπαϊκή Ένωση και πρόεδρος του Συνδέσμου Ανθρωπίνων Δικαιωμάτων στην Κύπρο. Ακόμη, ήταν διευθυντής του Ινστιτούτου Διεθνούς και Ευρωπαϊκού Δικαίου.

Την περίοδο 1997-2002 ήταν αναπληρωτής πρόεδρος των Νέων Οριζόντων.

Στις βουλευτικές εκλογές του 2001 εκλέχτηκε βουλευτής στην Εκλογική Περιφέρεια Λευκωσίας με τους Νέους Ορίζοντες για την Η΄ Κοινοβουλευτική Περίοδο. Το 2005 οι Νέοι Ορίζοντες εντάχθηκαν στο Ευρωπαϊκό Κόμμα (ΕΥΡΩΚΟ) και έτσι μέχρι τη λήξη της θητείας του άνηκε στην κοινοβουλευτική ομάδα του ΕΥΡΩΚΟ. Διεκδίκησε επανεκλογή στις βουλευτικές εκλογές του 2006 αλλά δεν εξελέγη.

Ως βουλευτής, διετέλεσε μέλος της Κοινοβουλευτικής Επιτροπής Ευρωπαϊκών Υποθέσεων, της Κοινοβουλευτικής Επιτροπής Νομικών και της Κοινοβουλευτικής Επιτροπής για τα Ανθρώπινα Δικαιώματα. Επιπλέον, ήταν μέλος της αντιπροσωπίας της Βουλής στη Μικτή Κοινοβουλευτική Επιτροπή Ευρωπαϊκής Ένωσης - Κύπρου.

Στις προεδρικές εκλογές του 2008 διαφώνησε με την απόφαση του ΕΥΡΩΚΟ στον β΄ γύρο και ο ίδιος υποστήριξε τον Ιωάννη Κασουλίδη, υποψήφιο του ΔΗΣΥ. Αποχώρησε από το ΕΥΡΩΚΟ και εντάχθηκε στον ΔΗΣΥ, στο ψηφοδέλτιο του οποίου ήταν στις βουλευτικές εκλογές του 2011 αλλά δεν εξελέγη. Διετέλεσε μέλος του προεδρικού συμβουλίου του ΔΗΣΥ.

## Παραπομπές

## Πηγές
*
*
*

Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Οικογένεια Κληρίδη
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κλεόλαος

Με την ονομασία **Κλεόλαος** αναφέρονται τα παρακάτω δύο διαφορετικά πρόσωπα της ελληνικής μυθολογίας:

* Γιος του Ηρακλή και της Αργήλης, μιας από τις Θεσπιάδες. Από την πλευρά της μητέρας του, ο Κλεόλαος ήταν εγγονός του Θέσπιου και της Μεγαμήδης.
* Πρωτοπαλίκαρο του Μέγη στον Τρωικό Πόλεμο. Αυτός ο Κλεόλαος σκοτώθηκε από τον Πάρι, με βέλος που τραυμάτισε τον Κλεόλαο στη δεξιά πλευρά του στήθους του.

## Παραπομπές


Κατηγορία:Ηρακλείδες
Μεσούντ Α΄

Ο **Μεσούντ Α΄** (Σύγχρονα Τουρκικά : *Rukneddin Mesud or Rukn al-Din Mas'ud*, περί το 1095 - 1156) ήταν Σουλτάνος του Ρουμ (1116 - 1156). Ο πατέρας του Κιλίτζ Αρσλάν Α΄ ηττήθηκε και σκοτώθηκε από τον Φαχρ αλ-Μουλκ Ραντβάν που κυβερνούσε το Χαλέπι σε μάχη στον ποταμό Αβώρ (1107). 

## Σουλτάνος του Ρουμ

Ο αδελφός του Μαλίκ Σαχ σφετερίστηκε τον θρόνο αλλά ο Μεσούντ κατέλαβε το Ικόνιο με την βοήθεια των Δανισμενδιδών, νίκησε τον Μαλίκ Σαχ (1116) τον θανάτωσε και τον τύφλωσε. Ο Μεσούντ Α΄ αργότερα στράφηκε εναντίον των Δανισμενδινών και κατέκτησε τα εδάφη τους, ξεκίνησε κατόπιν να οικοδομεί το Τζαμί του Αλαεντίν στο Ικόνιο που ολοκληρώθηκε το 1221. Στα τέλη της βασιλείας του ο Μεσούντ Α΄ βρέθηκε αντιμέτωπος με τους δυτικούς Σταυροφόρους που ξεκίνησαν την Β΄ Σταυροφορία με δύο μεγάλους στρατούς, τον έναν οδηγούσε ο Κορράδος Γ΄ της Γερμανίας και τον δεύτερο ο Λουδοβίκος Ζ´ της Γαλλίας. Ο Μεσούντ Α΄ νίκησε και τους δύο στρατούς, τον πρώτο στο Δορύλαιον κοντά στο σημερινό Εσκίσεχιρ (1147) και τον δεύτερο στην Λαοδίκεια κοντά στο σημερινό Ντενιζλί (1148).

## Διαδοχή

Ο Μεσούντ Α΄ πέθανε (1156) και τον διαδέχτηκε ο γιος του Κιλίτζ Αρσλάν Β΄. Η μία από τις κόρες του Καμερώ παντρεύτηκε τον Τζελέπη Κομνηνό από την Δυναστεία των Κομνηνών που μεταστράφηκε στο Ισλάμ. Απόγονοι τους ίσως ήταν η Οθωμανική Δυναστεία.

## Παραπομπές
 		


## Πηγές
*Anatolia in the Period of the Seljuks and the Beyliks, Osman Turan, The Cambridge History of Islam, Ed. Peter Malcolm Holt, Ann K. S. Lambton and Bernard Lewis, (Cambridge University Press, 1970)
*Konya, Julie A. Miller, International Dictionary of Historic Places: Southern Europe, Ed. Trudy Ring, Robert M. Salkin, Sharon La Boda, (Fitzroy Dearborn Publishers, 1995)
*Martin Sicker, The Islamic World in Ascendancy: From the Arab conquests to the siege of Vienna, (Praeger Publishers, 2000)
*The Turkish Element in Byzantium, Eleventh-Twelfth Centuries, Charles M. Brand, Dumbarton Oaks Papers, Vol. 43

Κατηγορία:Σελτζούκοι Τούρκοι
Κατηγορία:Σουλτάνοι του Ρουμ
Μεγάλη Γιουγκοσλαβία

Ο **γιουγκοσλαβικός αλυτρωτισμός** αναφέρεται σε έναν αλυτρωτισμό που προωθούσε η Γιουγκοσλαβία, η οποία θα ένωνε όλες τις περιοχές που κατοικούνταν από Νότιους Σλάβους. Διεκδικούσε ολόκληρη τη Βουλγαρία και την Αλβανία, καθώς και εδάφη της Ελλάδας, της Αυστρίας και της Ιταλίας. Οι διεκδικήσεις υπήρχαν τόσο τον καιρό του Βασιλείου της Γιουγκοσλαβίας, όσο κατά την περίοδο του Τίτο. 

Η Γιουγκοσλαβία διεκδικούσε από τις εξής χώρες τα παρακάτω εδάφη: 

* Ολόκληρα τα εδάφη της πρώην Σοσιαλιστικής  Ομοσπονδιακής Δημοκρατίας της Γιουγκοσλαβίας

* Ολόκληρη τη Λαϊκή Δημοκρατία της Βουλγαρίας

* Ολόκληρη τη Λαϊκή Σοσιαλιστική Δημοκρατία της Αλβανίας

* Τη Μακεδονία και τη Θράκη από την Ελλάδα

* Την Καρινθία από την Αυστρία

* Την περιοχή Φρίουλι-Βενετία Τζούλια από την Ιταλία

μικρογραφία|Μεγάλη Γιουγκοσλαβία

## Ιστορία
Οι υποστηρικτές του γιουγκοσλαβικού αλυτρωτισμού περιλάμβαναν τόσο τους μοναρχικούς όσο και τους δημοκρατικούς .  Μέρες πριν από τη δημιουργία της Γιουγκοσλαβίας το 1918, ο Γιουγκοσλάβος πολιτικός Σβέτοζαρ Πριμπίτσεβιτς δήλωσε ότι τα σύνορα της Γιουγκοσλαβίας πρέπει να φτάνουν «από το Soca έως τη Θεσσαλονίκη ».  Προτάσεις στη μεσοπολεμική περίοδο για να συμπεριληφθεί η Βουλγαρία στη Γιουγκοσλαβία, περιλάμβανε ισχυρισμούς των ρεπουμπλικανών ότι μια δημοκρατία ήταν απαραίτητη για μια Ολοκληρωμένη Γιουγκοσλαβία με τη Βουλγαρία, ενώ άλλοι υποστήριζαν ότι μια δημοκρατία δεν θα ήταν επειδή η Βουλγαρία εκείνη την εποχή ήταν βασίλειο. ότι μια περιορισμένη συνταγματική μοναρχία θα ήταν μια κατάλληλη μορφή κράτους που θα μπορούσε να περιλαμβάνει τη Βουλγαρία μέσα σε αυτήν.  Το στρατιωτικό κίνημα Zveno στη Βουλγαρία υποστήριξε μια Ολοκληρωμένη Γιουγκοσλαβία που περιελάμβανε τη Βουλγαρία και την Αλβανία μέσα σε αυτήν.  Το κίνημα Zveno συμμετείχε στο βουλγαρικό πραξικόπημα του 1934, οι υποστηρικτές του πραξικοπήματος δήλωσαν την πρόθεσή τους να σχηματίσουν αμέσως συμμαχία με τη Γαλλία και να επιδιώξουν την ενοποίηση της Βουλγαρίας σε μια ολοκληρωμένη Γιουγκοσλαβία.  

Μόλις ξεκίνησε ο Β 'Παγκόσμιος Πόλεμος, το 1940 ο Σέρβος στρατηγός Μίλαν Νεμίτς πρότεινε να ενταχθεί η Γιουγκοσλαβία στις δυνάμεις του Άξονα και να επιτεθεί στην Ελλάδα να καταλάβει τη Θεσσαλονίκη.  Κατά τη διάρκεια του Β 'Παγκοσμίου Πολέμου, η βρετανική κυβέρνηση υποστήριξε τη δημιουργία μιας Μεγάλης Γιουγκοσλαβίας μετά τον πόλεμο λόγω της αντίθεσης στην προσχώρηση της βουλγαρικής κυβέρνησης στις δυνάμεις του Άξονα, τον Μάιο του 1941, εγκρίνοντας το έγγραφο του Dr. Malcom Burr υπέρ της ενσωμάτωσης της Βουλγαρίας στη Γιουγκοσλαβία μετά τον πόλεμο.  

Μετά τον Δεύτερο Παγκόσμιο Πόλεμο, ο Τίτο δήλωσε ότι η Γιουγκοσλαβία είχε το δικαίωμα να έχει την Τεργέστη και όλη την Καρινθία, συμπεριλαμβανομένης της αυστριακής Καρινθίας, λέγοντας: «Ελευθερώσαμε την Καρινθία, αλλά οι διεθνείς συνθήκες ήταν τέτοιες που έπρεπε να την αφήσουμε προσωρινά. Η Καρινθία είναι δική μας και πρέπει να πολεμήσουμε για αυτήν.".  

## Βιβλιογραφικές αναφορές

## Πηγές

*  
Κατηγορία:Ιστορία των Νότιων Σλάβων
Κατηγορία:Πανσλαβισμός
Κατηγορία:Αλυτρωτισμός
Κατηγορία:Ιστορία της Γιουγκοσλαβίας
__ΧΩΡΙΣΠΠ__